Boeuf bourguignon er en kraftig ret og det kræver noget tilbehør der støtter op om den kraftige smag. Vi plejer at spise det sammen med en god kartoffelmos, eller en mos med kartofler og selleri. Det kan også anbefales at servere en salat med en god syrlig dressing til at bryde det fede i retten. Man kan også sagtens servere bouef bourguignon sammen med et godt madbrød. Det letter en smule på det, hvis man springer mosen over. Og hvis man så også her supplerer op med en frisk salat, så er det også virkelig lækkert.